Joshua King

Joshua Christian Kojo King (sündinud 15. jaanuaril 1992 Oslos) on Norra jalgpallur. Ta mängib ründajana Türgi kõrgliigaklubis Fenerbahçe ja Norra jalgpallikoondises.

Ta alustas noorena klubikarjäääri Norra klubides. 2008. aastal liitus ta Manchester Unitediga. Klubi põhimeeskonnas tal liigadebüüti teha ei õnnestunud. Aastatel 2010–2012 oli ta laenul Inglismaa esiliiga klubides Preston North End, Hull City ja Blackburn Rovers ning Saksamaa kõrgliigas Mönchengladbachi Borussias. 2013. aasta jaanuaris sõlmis ta Blackburn Roversiga püsiva lepingu."Man Utd striker Josh King completes Blackburn transfer". BBC Sport. 2.1.2013. Vaadatud 7.2.2019

2015. aasta mais otsustas ta Blackburn Roversi lepingut mitte pikendada ja liituda ta Inglismaa kõrgliiga klubiga AFC Bournemouth."Joshua King joins Bournemouth from Blackburn Rovers". Sky Sports. 28.5.2015. Vaadatud 7.2.2019 21. novembril 2015 lõi ta mängus Swansea City vastu oma esimese värava Inglismaa kõrgliigas. Hooajal 2016–17	lõi ta Premier League'is koguni 16 väravat. 2017. aasta augustis sõlmis King Bournemouthiga uue nelja-aastase lepingu."AFCB – Joshua King signs new four-year deal". afcb.co.uk. 29.8.2017. Vaadatud 7.2.2019

2021. aasta veebruaris siirdus ta Evertoni."Joshua King: Everton sign Norway striker from Bournemouth". BBC Sport. 2.2.2021. Vaadatud 2.2.2021 Sama aasta juulis sõlmis ta kaheaastase lepingu äsja Inglismaa kõrgliigasse naasnud Watfordiga."Official: Watford Sign King". www.watfordfc.com. 9.7.2021. Vaadatud 23.10.2021 23. oktoobril 2021 tegi ta Inglismaa kõrgliigas oma eelmise koduklubi Evertoni vastu toimunud mängus kübaratriki.Everton 2-5 Watford. bbc.com. 23.10.2021. Vaadatud 23.10.2021 Inglismaa kõrgliigas lõi ta sel hooajal veel värava vaid 20. novembril Manchester Unitedi vastu ja 28. novembril penaltist Leicester City vastu. Watford jäi liigas eelviimaseks ja langes tagasi esiliigasse.

2022. aasta juulis sõlmis ta kaheaastase lepingu Fenerbahçega.

Debüüdi Norra jalgpallikoondises tegi King 7. septembril 2012 MM-i valikmängus Islandi vastu. Esimese värava lõi ta koondise särgis sama aasta 16. oktoobril mängus Küprose vastu.

Tema isa on pärit Gambiast ja ema norralanna.

 Viited 

 Välislingid 

Kategooria:Norra jalgpallurid
Kategooria:Manchester United FC mängijad
Kategooria:Preston North End FC jalgpallurid
Kategooria:Mönchengladbachi Borussia mängijad
Kategooria:Hull City AFC jalgpallurid
Kategooria:Blackburn Rovers FC mängijad
Kategooria:AFC Bournemouthi mängijad
Kategooria:Everton FC mängijad
Kategooria:Watford FC jalgpallurid
Kategooria:Fenerbahçe SK jalgpallurid
Kategooria:Premier League'i mängijad
Kategooria:The Championshipi mängijad
Kategooria:Bundesliga mängijad
Kategooria:Sündinud 1992